Ο **Ελόι Ίνος** (*Eloi Songao Inos*, 1949-2015) ήταν ο κυβερνήτης των Βορείων Μαριανών Νήσων από τις 20 Φεβρουαρίου 2013 ως τον θάνατό του, τον Δεκέμβριο του 2015. Είναι μέλος του Κόμματος της Διαθήκης. Υπηρέτησε και ως Αντικυβερνήτης από το 2009 ως το 2013. Εξελέγη κυβερνήτης στις εκλογές του 2014.

Σπουδές και προσωπική ζωή
-------------------------

Γεννήθηκε στις 26 Σεπτεμβρίου 1949. Απέκτησε πτυχίο μπάτσελορ στη λογιστική από το πανεπιστήμιο του Γκουάμ το Μάιο του 1981. Επίσης, σπούδασε Διοίκηση Επιχειρήσεων στο ίδιο πανεπιστήμιο.
Ήταν πατέρας 5 παιδιών. Ήταν γαμπρός της Ρίτα Ινος, η οποία χρημάτισε υπουργός Παιδείας.

Υπουργός Οικονομικών
--------------------

Προτού γίνει αντικυβερνήτης εργάστηκε ως διευθυντής φορολογίας στο τμήμα εισοδημάτων του Εδάφους υπό Εντολή των Νήσων του Ειρηνικού, που δεν υπάρχει πια.

Εξελέγη στο πρώτο δημοτικό συμβούλιο της Σαϊπάν και των Βορείων Νήσων και από το 1990 ως το 1992 ήταν πρόεδρος του συμβουλίου. Διορίστηκε υπουργός Οικονομικών από τον κυβερνήτη Φιτιάλ στις 9 Ιανουαρίου 2006 και παρέμεινε στη θέση αυτή ως την 1η Μαΐου 2009.

Αντικυβερνήτης
--------------

Ο Ίνος ανέλαβε Αντικυβερνήτης (ή Υποκυβερνήτης) την 1η Μαΐου 2009 μετά την έγκριση του διορισμού του και από τη Γερουσία. Διορίστηκε από τον κυβερνήτη Μπενίνιο Φιτιάλ για να πληρωθεί το κενό που είχε δημιουργηθεί μετά την παραίτηση του αντικυβερνήτη, Τίμοθι Βιγιαγκόμες, ο οποίος καταδικάστηκε για ομοσπονδιακή απάτη.

Ο Φιτιάλ ανακοίνωσε ότι θα διεκδικούσε εκ νέου την εκλογή του στο αξίωμα του Κυβερνήτη το 2009. Ο Φιτιάλ επανεξελέγη στο δεύτερο γύρο στις 23 Νοεμβρίου 2009 και ο Ίνος εξελέγη αντικυβερνήτης με πλήρη θητεία.

Κυβερνήτης
----------

Ο κυβερνήτης Μπενίνιο Φιτιάλ καθαιρέθηκε στις 11 Φεβρουαρίου 2013 με απόφαση της Βουλής των Αντιπροσώπων, καθώς κατηγορήθηκε για 13 αδικήματα, συμπεριλαμβανομένων της διαφθοράς και της παράβασης καθήκοντος.  Έτσι, τον αντικατέστησε ο Ίνος, ο οποίος ως εκείνη τη στιγμή ήταν Αντικυβερνήτης.
Ο Ρεπουμπλικανός Ελόι Ίνος κέρδισε τις εκλογές για κυβερνήτη στις 4 Νοεμβρίου 2014, με 6.342 ψήφους, επικρατώντας του Χάιντς Χοφσνάιντερ, ο οποίος συγκέντρωσε 4.501 ψήφους. Αντικυβερνήτης έγινε ο Ραλφ Τόρες.

Θάνατος
-------

Στις 28 Δεκεμβρίου 2015 ο Ίνος απεβίωσε εν ενεργεία, ενώ υποβαλλόταν σε θεραπεία για καρκίνο στο Σιάτλ. Ήταν 66 ετών. Τον διαδέχθηκε προσωρινά ο υποκυβερνήτης, Ραλφ Τόρες.

Παραπομπές
----------

1. 1 2  (Αγγλικά) *Find A Grave*. 156489837. Ανακτήθηκε στις 9  Οκτωβρίου 2017.
2. 1 2  Casas, Gemma Q. (28 Σεπτεμβρίου 2009). «Fitial, Inos hold rally». *Marianas Variety*. Αρχειοθετήθηκε από το πρωτότυπο στις 2009-10-11.. Ανακτήθηκε στις 11 Οκτωβρίου 2009.
3. 1 2  Casas, Gemma Q. (4 Μαΐου 2000). «New CNMI Lieutenant Governor Confirmed». *East West Center* (Marianas Variety News & Views). Αρχειοθετήθηκε από το πρωτότυπο στις 2009-10-11.. Ανακτήθηκε στις 11 Οκτωβρίου 2009.
4. ↑  Dumat-ol Daleno, Gaynor (11 Αυγούστου 2009). «Marianas educator Rita Inos dies». *Pacific Daily News*.
5. ↑  Eaton, Kristi (28 Απριλίου 2000). «Fitial appoints Inos as lt. gov; Senate could vote tomorrow». *Saipan Tribune*. Αρχειοθετήθηκε από το πρωτότυπο στις 2012-02-24.. Ανακτήθηκε στις 11 Οκτωβρίου 2009.
6. ↑  Deposa, Moneth (28 Ιουλίου 2009). «Ben & Eloy files election candidacy». *Saipan Tribune*. Αρχειοθετήθηκε από το πρωτότυπο στις 2012-02-24.. Ανακτήθηκε στις 11 Οκτωβρίου 2009.
7. ↑  Saipan Tribune[*νεκρός σύνδεσμος*], 11 Φεβρουαρίου 2013.
8. ↑  Statement from Gov. Eloy S. Inos and Lt. Gov-elect Ralph DLG Torres, Saipan Tribune, 23 Νοεμβρίου 2014.
9. ↑  «BREAKING NEWS: GOV. ELOY INOS PASSES AWAY». *Saipan Tribune*. Αρχειοθετήθηκε από το πρωτότυπο στις 22 Ιουλίου 2019. Ανακτήθηκε στις 29 Δεκεμβρίου 2015.
10. ↑  «BREAKING NEWS: CNMI Governor Eloy Inos Dies». Pacific News Center. Αρχειοθετήθηκε από το πρωτότυπο στις 1 Ιανουαρίου 2016. Ανακτήθηκε στις 28 Δεκεμβρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Eloy Inos στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1259157282921203640000
* GND: 1198280581

 |

 |